Roitratt: Partit Nazzjonalista .td_uid_2_610cc1b6960f5_rand.td-a-rec-img{text-align:left}.td_uid_2_610cc1b6960f5_rand.td-a-rec-img img{margin:0 auto 0 0} Il-Partit Nazzjonalista se jkun qiegħed iressaq numru ta' proposti biex tiġi indirizzata l-problema urġenti li l-bdiewa Maltin u Għawdxin qed jgħaddu minnha u jitilfu r-raba' li jaħdmu bi qbiela minħabba sentenza tal-Qorti f'Novembru li għadda. Il-Kelliem għall-Partit Nazzjonalista Peter Agius u l-Kandidat għall-Elezzjoni Ġenerali Clifford Zahra Fenech qalu li biex il-poplu Malti jkollu l-ikel fuq il-mejda ta' kuljum jeħtieġ li l-pajjiż jipproduċi ħaxix, frott u laħam iżda li dan ma jistax iseħħ jekk il-bidwi ma jkollux l-appoġġ tal-pajjiż kif ukoll jekk ma jibqagħlux raba' x'jaħdem. Zahra Fenech Agius iltaqgħu ma' bidwi affetwat mis-sentenzi tal-Qorti fiż-Żejtun. Jean Paul Fenech spjega li bħalissa hemm 40 bidwi li qegħdin il-qorti bir-riskju li jiġu mkeċċija mir-raba' tagħhom fuq qbiela ma' propjetarji privati. Jean Paul qal ukoll li l-bdiewa sħabu jafu b'għexieren ta' bdiewa oħrajn li se jispiċċaw fl-istess sitwazzjoni fix-xhur li ġejjin u li fil-preżent jinsabu f'negozjati mas-sidien tal-artijiet. Il-prezz tal-qbiela li qed jiġi propost wara s-sentenzi tal-Qorti qed ikun skont il-prezz tas-suq li qiegħed jiġi affettwat mid-domanda li qiegħda ssir minħabba ta' passatempi bir-riżultat li l-prezz tas-suq qed jogħla tant li ma jibqax possibbli li l-bidwi jixtri l-art. Agius u Zahra Fenech qalu li hemm possibilità li l-bidwi jingħata l-appoġġ biex ikun jista' jakkwista r-raba permezz ta' intervent meqjus li jsostni lill-bdiewa mkeċċija mir-raba, kif ukoll bdiewa żgħażagħ li jidħlu fis-settur. Dan irid isir skont il-qafas tal-liġijiet tal-Unjoni Ewropea. Il-Partit Nazzjonalista se jkun qed iniedi konsultazzjoni urġenti mal-għaqdiet tal-bdiewa u bdiewa individwali u wara studju dettaljat tal-qafas tal-liġijiet Ewropej u se jressaq proposti li jindirizzaw din l-isfida. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_610cc1b69659b_rand.td-a-rec-img{text-align:left}.td_uid_3_610cc1b69659b_rand.td-a-rec-img img{margin:0 auto 0 0}